Suure tõenäosusega on raske leida inimest, kes ei oleks näinud uut kõneainet pakkuvad Netflixi dokki Tinder Swindler. Sarja nimipeaosaline ehk Shimon Hayut on mees, kes pettis kohtinguäpis Tinder tutvututud naistelt üle maailma välja miljoneid dollareid. Sarjas räägivad petetud naised oma loo ning on hirmutav jälgida, kui filigraanselt pätt libakontodega nad oma võrku püüdis.
#000001
Tinder Swindler on ilmselt vaid üks näide paljudest, sest kindlasti on selliseid sulisid veel ja mitte üksnes Tinderis, vaid ka Instagramis. Instagrami privaatsõnumid (ehk DM’id) on saanud üheks populaarseks tutvumiskohaks ning väljend “sliding into her/his DM” peaaegu analoogseks Tinderi match’iga. Kuigi ka Instagramis saab väga edukalt tutvusi luua, on kahe äpi vahel siiski palju erinevusi – üks mõeldud vaid romantiliste suhete loomiseks ning teine palju laiema haardega. Selleks, et sotsiaalmeedia oleks turvaline koht, panime kirja viis ohumärki, mille järgi pettureid ja libakontosid ära tunda.
#000002
Esimene ohumärk libakontost võiks olla see, kui sinuga kontakteerub kasutaja, kellel ei ole profiilipilti. Miks peaks inimene varjama, kes ta on, kui ta on teinud endale kasutaja rakendusse, mille peamine eesmärk on piltide jagamine endast ja oma elust. Juhul, kui Sa tead kindlalt, et tegemist on Sinu tuttava või sõbraga, kellel ei ole profiilipilti, siis on kõik hästi, kuid võõras inimene, kes justkui ei sooviks näidata, kes ta on, on kahtlane. Peale selle võidakse kasutada mõne tuntud inimese profiilipilti, et muuta end teistele atraktiivsemaks ja suurendada võimalust, et keegi vajutaks “follow”.
#000003
Üldiselt on reegel see, et Instagrami kontol on alati vähemalt mõni jälgija. Seega, kui Sind hakkab jälgima konto, kellel jälgijad puuduvad ja ka tema ise ei jälgi mitte kedagi, tuleks pigem eemale hoida. Sageli kasutavad botid selliseid kontosid, et saata rämpsposti või viirusega nakatunud linke. Seega tasub eriti ettevaatlik olla privaatsõnumitesse saadetud linkidele vajutades. Kui linki ei saada sulle tuttav inimene või sul tekib väiksemgi kahtlus, kas see on usaldusväärne, siis soovitame FOMO’st (Fear Of Missing Out) mööda vaadata ja sellele mitte klikkida. Lisaks olematutele jälgijate arvule, on libakonto ohumärk ka see, kui postituste arv on väga ebaproportsionaalne võrreldes jälgijate arvuga. Kui postitatakse liiga vähe, siis kaob inimestel huvi kontot jälgida ja jälgijate arv ei saa ilmselt olla niivõrd kõrge.
#000004
Kindlasti on see tore, kui inimesed sinu pilte kommenteerivad, kuid vahel teevad seda kasutajad, kellest sa mitte midagi ei tea, kes pole su tuttavad ja seda üsna mitme pildi all. “Lahe pilt” või “Hea postitus” on levinud kommentaarid, mida võidakse sinu pildi alla libakontode poolt jätta. Muidugi on ka variant, et keegi tõesti leidiski su profiili ja mõtles komplimente tõsiselt, kuid jälgi kindlasti eelnevalt kahte mainitud ohumärki. Kui kommenteerijal ei ole näiteks mitte ühtegi jälgijat või ei ole tal profiilipilti, võib tegemist olla libakontoga, mis kommenteerib su pilte vaid selleks, et sa teda jälgima hakkaksid. Hiljem võivad nad pakkuda sulle privaatsõnumites koostöösid, mis nõuavad sinu andmete jagamist, kuid kindlasti ei tohiks sa selle õnge laskuda.
#000005
Kindlasti oled märganud mõnda kasutajat, kes kasutab profiilipildina kellegi teise pilti või mõne kuulsuse nime kasutajanimena. Tänapäeval, kus suur osa turundusest toimub samuti Instagramis, on libakontode loomine levinud ka ettevõtete ja brändide kontode seas, kus konto nimes muudetakse ära näiteks üks täht või kirjavahemärk, et inimesel oleks keeruline eristada, kas tegemist on õige brändi kontoga või mitte. Sageli juhtub seda siis, kui ettevõtte konto alt on üles pandud mõni loos ning libakonto saadab osalejatele lingi tekstiga “oled võitnud ***** loosi”. Taaskord tasub alati olla väga tähelepanelik enne linkidele klikkimist. Kui märkad, et kellegi kontot on halval eesmärgil kopeeritud, siis raporteeri need ning teavita ka Instagrami. Saad seda teha lingil 
#000006
Petukontode üheks tegevuseks on ka see, et müüakse luksusbrändide kaupu kahtlaselt soodsate hindadega. Paljud on näinud, kuidas Ray Ban’i libakontod müüvad sotsiaalmeedias prille pea olematu hinnaga, kui klikid alloleval lingil. Seega, kui näed kontot, mis müüb midagi väga kallist väga soodsalt, veendu enne, kui Instagramile või ükskõik millisele rakendusele oma isiklikke andmeid edastad või lingile klikid. Selliseid “soodsaid pakkumisi” edastavad võltskontod on suureks kahjuks ka kaubamärgile endale, sest inimene ei pruugi enam õiget toodet peale pettuse ohvriks langemist osta.
#000008
Suure tõenäosusega ei jõua me rääkida igast võimalikust alatust trikist, mida libakontod kasutada võivad, kuid need võiksid olla peamised ning neid teades oled sa kindlasti targem ja oskad hoiduda nii mõnestki petturist. Lisaks iseenda harimisele netiturvalisuse teemal, on olemas ka erinevaid rakendusi, mis aitavad tuvastada libakontosid, kasutades statistikat ja autentimise tehnoloogiat, et kontrollida, kas konto on päris või mitte. Üheks selliseks on näiteks Spamguard. Tänapäeval, kus internetis tegutsemiseks on nii palju võimalusi ja seda saab ära kasutada mitmel kahjulikul moel, tuleb olla eriti valvas, keda oma sotsiaalmeediasse lasta ja kellele oma andmeid jagada.
#000009
Mida teha, kui oled siiski libakonto pettuse ohvriks langenud?
#000010
Skaneeri oma arvuti läbi, et tuvastada võimalikke viirusi
Teavita rakendust või muud ettevõtet pettusest.
#000011
Olge ettevaatlikud ja hoidke silmad lahti – kui miljardär tahab, et te oma auto pandiksite, siis on see väga kahtlane!
#000012
Ago Anderson: ,,Mida tõsisemalt komöödiarolli teha, seda naljakam on.’’
#000013
Näppa meie 30 sotsiaalmeedia sisuideed novembrikuuks
#000015
Nagu enamik veebilehti, kasutame ka meie küpsiseid, et analüüsida veebilehe külastusi ja pakkuda Sulle paremat kasutuskogemust. Valides "Nõustu", nõustud küpsiste salvestamisega oma seadmesse. Küpsiste kohta lisateavet saad lugeda siit
#000016